סאייג הוא ראש תחום מחקר ופיתוח במחלקה לטכנולוגיה בחינוך. מתמחה בפופולריזציה של המדע באמצעות כתבות וסרטונים באינטרנט.
סאייג גר ברחובות.
בתקשורת ובטלוויזיה.
לסאייג הייתה פינת רדיו דו-שבועית בנושאי מדע ברדיו קול הים האדום. התוכנית נסגרה ב-2016.
הוא הופיע בכמה עשרות פרקים בסדרה החפרנים ששודרה בעבר בטלוויזיה החינוכית ובמספר פרקים בסדרה מתחת לעור.
כמו כן, הוא השתתף בתוכנית שלושה שיודעים בכאן תרבות.
שאנדור פירסט
שאנדור פירסט (בהונגרית: Fürst Sándor; רום, 27 בנובמבר 1903 – בודפשט, 29 ביולי 1932) היה פוליטיקאי קומוניסטי יהודי-הונגרי, אחד הקומוניסטים שהואשמו והוצאו להורג חפים מפשע בשל ההתנקשות בביאטורבאדי (זה קרה ב-13 בספטמבר 1931, כאשר סילבסטר מטושקה (סוחר ופושע הונגרי בווינה) פוצץ חלק ממסילת הרכבת של ויאדוקט הרכבת ביאטורבדי. הפיצוץ גבה 22 הרוגים).
ביוגרפיה.
שאנדור פירסט נולד במשפחה יהודית כבנם של מור פירסט ושל רוזליה ויטמן. הוא היה פקיד במפעל רודיאנטה בבודפשט וחבר באיגוד הפקידים של הונגריה. הוא הצטרף למפלגת הקומוניסטים של הונגריה (KMP) בשנת 1926, בשל כך הוא נעצר פעם אחר פעם באופן סדרתי משנת 1928, ומכיוון שלא הצליחו להוכיח דבר נגדו הוא שוחרר, אך איבד את מקום עבודתו. בשנת 1930 הפך לחבר הנהגת המפלגה ולכן נעצר במהרה מחדש. בשנת 1932 התגורר ברחוב קֶנְדֶה 27, בבודה ברובע 1 של בודפשט.
לגבי ביצוע ההתנקשות הביאטורבדי, הממשלה האשימה את הקומוניסטים (האשמת שווא) בביצוע הפיצוץ ואחר כך הכריזה על ממשל צבאי. במשפט גזר בית המשפט עונש מוות על פירסט יחד עם אימרה שלאי במקור: הולנדר (שניהם היו קומוניסטים יהודים הונגרים). הסיוע האדום ההונגרי פתח בקמפיין לעזור להם, אך ניסיונם לא הצליח. לשווא מחו המשוררים אטילה יוז'ף וג'ולה אייש על ההחלטה בעלון בשנת 1932. שאלאי ופירסט נתלו ב-29 ביולי. הטקסט ההונגרי של שיר התנועה ששמו "אנו בחזית המאבק" - במקור גרמני של התנועה הקומוניסטית - משמש לזכרם. חמש השורות האחרונות של השיר:המשמר מוכן למלחמת המעמדות,
"לא מפחיד אותנו ממשל צבאי ומוות."
"ייסורינו הסתיימו, לא נתמקח יותר,"
"זכרו את שלאי ופירסט, פרולטריון!"
"זכרו את שלאי ופירסט, פרולטריון!"
ג'וזף מק'קנה
ג'וזף מק'קנה (באנגלית: Joseph McKenna; ) היה פוליטיקאי אמריקאי, שכיהן בתפקידם בשלוש זרועות הממשלה הפדרלית של ארצות הברית, כחבר בית הנבחרים של ארצות הברית, כתובע הכללי של ארצות הברית וכשופט בבית המשפט העליון של ארצות הברית. הוא אחד מ-17 חברי בית הנבחרים שלאחר כהונתם כיהנו בבית המשפט העליון, כולל כנשיאי בית המשפט העליון.
ראשית חייו.
ג'וזף מק'קנה נולד בפילדלפיה, פנסילבניה כבן למשפחת מהגרים אירים-קתולים. הוא למד בקולג' סנט ג'וזף בפילדלפיה ולאחר מכן בקולג' בבנישי, קליפורניה. ב-1865, לאחר שהתקבל ללשכת עורכי הדין של קליפורניה, הוא היה לתובע מחוזי במחוז סולאנו. לאחר מכן הוא התמודד בהצלחה על מושב באספה המדינתית של קליפורניה וכיהן כחבר בה בשנים 1875–1877. הוא פרש לאחר תקופת כהונת אחת ולאחר שלא עלה בידו להיבחר כיושב ראש הבית.
חבר הקונגרס ושופט פדרלי.
לאחר שני ניסיונות בלתי מוצלחים, נבחר מק'קנה ב-1885 לבית הנבחרים של ארצות הברית וכיהן בו ארבע תקופת כהונה עד 1892. באותה שנה הוא מונה על ידי הנשיא בנג'מין הריסון כשופט בבית המשפט הפדרלי התשיעי לערעורים.
התובע הכללי של ארצות הברית.
ב-1897 מונה מק'קנה כתובע הכללי של ארצות הברית בממשלו של הנשיא ויליאם מקינלי. בתפקיד זה הוא כיהן עד 1898. לאחר מכן הוא מונה כשופט בבית המשפט העליון של ארצות הברית במקומו של השופט סטיבן פילד. הנשיא מקינלי הציג את מועמדותו של מק'קנה ב-28 בינואר 1898 ולמחרת אושר מינויו והוא החל לכהן בכס השיפוט. מתוך מודעות למגבלות הידע שלו, הוא השתתף בקורסים בבית הספר למשפטים של אוניברסיטת קולומביה במשך כמה חודשים כדי לשפר את השכלתו המשפטית לפני שהחל לכהן בבית המשפט.
שופט בבית המשפט העליון של ארצות הברית.
אף על פי שהוא מעולם לא פיתח משנה משפטית עקבית, מק'קנה כתב מספר לא מבוטל של פסקי דין חשובים. אחד המקרים הבולטים היה חוות דעתו בפסק הדין "ארצות הברית נגד תאגיד הפלדה של ארצות הברית" (United States v. U.S. Steel Corporation) משנת 1920 שקבע שתיקי ההגבלים העסקיים ייפסקו על בסיס עקרון "מבחן השכל הישר" , שרק שילובים מונופוליסטים שמבוססים על קשרים כובלים בלתי הגיוניים, הם בלתי חוקיים.
מק'קנה כתב 614 פסקי דין של דעת הרוב ו-146 חוות דעת מיעוט במהלך כהותנו על כס השיפוט. נטייתו הנלהבת למנוע את שלילת התועלת הכספית של אישה שבעלה נהרג בעת עבודתו ברכבת הייתה בין אלו שהביאו לשינוי בחוק חבויות המעסיקים. חוות הדעת הראויות ביותר לציון שלו היו בפסק הדין "חברת הביצים היפוליט נגד ארצות הברית" (Hipolite Egg Co. v. United States) משנת 1911, שבו אישר בית המשפט בהחלטה פה אחד את תקפותו של חוק המזון הנקי והתרופות של 1906.
בפסק הדין "הוק נגד ארצות הברית" הוא היה בדעה לאשר את תקפותו של "חוק מאן" למניעת סחר בבני אדם. עם זאת, ארבע שנים לאחר מכן, הוא היה בדעת המיעוט בפסק הדין "קמינטי נגד ארצות הברית" , שקבע שהחוק קביל לפיתויים במסגרת פרטית בלתי מסחרית לחציית קווי הגבול של המדינות לצורכי קיום יחסי מין. מנגד סבר מק'קנה שהחוק נועד להסדיר רק מקרים של פשעי מוסר בהיקף מסחרי, כלומר "מעשים של חוסר מוסר למטרה מסחרית".
מק'קנה כתב את פסק הדין בתיק "ויליאמס נגד מיסיסיפי" שבו אושרה תקפות חוקתה הגזענית של מיסיסיפי משנת 1890, שבה נקבע שתישלל זכות הבחירה מכמעט כל אפרו-אמריקאי במדינה באמצעות תשלום מס גולגולת ומבחני קריאה וכתיבה, תנאים שהלבנים היו פטורים מהם על בסיס "סעיף הסבא" .
בעוד שמק'קנה תמך באופן כללי בעליונות הסמכות של הממשל הפדרלי, הוא הצטרף לגישת בית המשפט של הליך נאות מהותי והצביע עם הרוב בפסק הדין "לוכנר נגד ניו יורק" משנת 1905 שפסל את חוק שעות העבודה המרביות לעובדי המאפיות. להחלטה זו היו השלכות רחבות יותר בנוגע לסמכות הממשל הפדרלי, לפחות עד הניו דיל ופסק הדין "מלון החוף המערבי נגד פריש" משנת 1937.
בינואר 1925 הגיש מק'קנה את התפטרותו מבית המשפט העליון על פי הצעתו של נשיא בית המשפט ויליאם הווארד טאפט. יכולותיו של מק'קנה למלא את תפקידו נפגעו בעקבות שבץ מוחי שהוא לקה בו עשר שנים קודם לכן ובשלהי כהונתו הוא לא היה מסוגל לכתוב חוות דעת מקיפות.
מק'קנה היה אחד מ-15 השופטים הקתולים (מתוך 115 עד למינויה של איימי קוני בארט) בהיסטוריה של בית המשפט העליון.
חיים אישיים.
ב-1869 נשא מק'קנה לאישה את אמנדה בורנמן. לזוג נולדו שלוש בנות ובן. ג'וזף מק'קנה נפטר בוושינגטון די. סי. ב-21 בנובמבר 1926. הוא נטמן בבית הקברות מאונט אוליבט שבעיר.
שגיא 2000
שגיא 2000 הוא אזור תעשייה הממוקם בעמק יזרעאל, וסמוך לעיר מגדל העמק. מנהל האזור הוא שלמה קציר ויושב ראש הדירקטוריון הוא אייל בצר, ראש מועצה אזורית עמק יזרעאל. באזור התעשייה ממוקמים כ-15 מפעלים הכוללים ייצור מזון, אופטיקה, לוגיסטיקה וטקסטיל המעסיקים כ-800 איש. שגיא 2000 מוגדר כאזור עדיפות לאומית א.
בשנת 2018 פורסם כי עתיד לקום בסמוך לאזור התעשייה מתקן כליאה. הפרסום עורר התנגדות רבה של המועצה האזורית ושל עיריית מגדל העמק. בשנת 2019 הוחלט על הגדלת אזור התעשייה באמצעות הקמת 24 מפעלים חדשים שיעסיקו כ-1,000 עובדים נוספים על אלו הקיימים. עלות הרחבת שגיא 2000 נאמדת בכ-34 מיליון שקלים חדשים.
הת'ר קוקס ריצ'רדסון
הת'ר קוקס ריצ'רדסון (נולדה ב-1962) היא היסטוריונית אמריקאית ופרופסור להיסטוריה במכללת בוסטון, שם היא מעבירה קורסים על מלחמת האזרחים האמריקאית, תקופת השיקום, המערב האמריקני והאינדיאנים במישור. בעבר לימדה היסטוריה ב-MIT ובאוניברסיטת מסצ'וסטס אמהרסט .
ריצ'רדסון חיברה שישה ספרים על היסטוריה ופוליטיקה. היא מייסדת ועורכת ב- werehistory.org, אתר המציג היסטוריה מקצועית לקהל הרחב באמצעות מאמרים קצרים. בשנים 2017 ו-2018 אירחה את פודקאסט ה-NPR "Freak Out and Carry On". לאחרונה, ריצ'רדסון החלה לפרסם את "מכתבים מאמריקאי", עלון לילי המתאר את האירועים הנוכחיים בהקשר הגדול יותר של ההיסטוריה האמריקאית. העלון צבר עשרות אלפי מנויים והפך אותה, החל מדצמבר 2020, למחבר האישי המצליח ביותר של פרסום בתשלום בסאבסטאק (Substack).
ראשית חייה והשכלתה.
ריצ'רדסון נולדה וגדלה במיין, ולמדה באקדמיית פיליפס אקסטר באקסטר, ניו המפשייר. היא קיבלה תואר ראשון ותואר שני. מאוניברסיטת הרווארד, שם למדה אצל דייוויד הרברט דונלד וויליאם גיאנאפ.
קריירת כתיבה.